[pic] | AZ EURÓPAI KÖZÖSSÉGEK BIZOTTSÁGA |

Brüsszel, 27.4.2005

SEC(2005) 548 végleges

Javaslat

AZ EURÓPAI PARLAMENT ÉS A TANÁCS HATÁROZATA

az 1999. május 6-i intézményközi megállapodás 24. pontjával összhangban a szökőár sújtotta országok helyreállítási és újjáépítési segélyének érdekében a rugalmassági eszköz mobilizálásáról

3. ELŐZETES KÖLTSÉGVETÉSMÓDOSÍTÁS-TERVEZET 2005. ÉVI ÁLTALÁNOS KÖLTSÉGVETÉS

ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. Szakasz - Bizottság

(előterjesztő: a Bizottság)

INDOKOLÁS

A Bizottság a földrengés/szökőár sújtotta országok (főként Indonézia, Srí Lanka, és a Maldív-szigetek) 2005 és 2006 alatti helyreállítási és újjáépítési szükségleteinek támogatását javasolja. A célra összesen 350 millió eurót – 2005-ben 170, 2006 - ban pedig 180 milliót – javasol. Alapos vizsgálódás után a Bizottság szerint a 2005-ben szükséges összegből 60 millió eurót tesz ki az a rész, amely az érintett kormányokkal egyetértésben a régióra vonatkozó programokra véglegesen még nem lekötött eszközök átszervezésével rendelkezésre áll. További 12 millió euróra számít a Bizottság a gyorsreagálási mechanizmus mobilizálásából. Mivel a „Külső fellépések” 4. költségvetési fejezet 2005-ben már 100 millió euróval túllépte a keretet, a maradékot (98 millió euro) csak a rugalmassági eszköz pótlólagos alkalmazásával lehet finanszírozni, az 1999. május 6-i intézményközi megállapodás feltételeinek megfelelően.

Ezért szükséges, hogy az Európai Parlament és a Tanács elfogadja ezen határozati javaslatot.

Javaslat

AZ EURÓPAI PARLAMENT ÉS A TANÁCS HATÁROZATA

az 1999. május 6-i intézményközi megállapodás 24. pontjával összhangban a szökőár sújtotta országok helyreállítási és újjáépítési segélyének érdekében a rugalmassági eszköz mobilizálásáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra[1] és különösen annak 24. pontjára,

tekintettel a Bizottság javaslatára,

mivel:

A költségvetési hatóság egyetért a földrengés/szökőár sújtotta országok (főként Indonézia, Srí Lanka, és a Maldív-szigetek) helyreállítási és újjáépítési szükségleteinek 2005 és 2006 folyamán összesen 350 millió euróra rúgó támogatásával, ebből 2005-ben 170 millióval, 2006 - ban pedig 180 millióval. A 2005-ben szükséges összeg egy része az érintett kormányokkal egyetértésben a régióra vonatkozó, feltételes és el nem kötelezett programok átszervezésével (60 millió euro) illetve a gyorsreagálási mechanizmus igénybevételével (12 millió euro) áll rendelkezésre. Mivel a „Külső fellépések” 4. költségvetési fejezet 2005-ben már 100 millió euróval túllépte a keretet, és a fejezet előirányzatainak összes átcsoportosítási lehetőségét kivizsgálták, a maradék 98 millió eurót csak a rugalmassági eszköz pótlólagos alkalmazásával lehet finanszírozni.

A KÖVETKEZŐKÉPPEN HATÁROZOTT:

1. cikk

Az Európai Unió 2005-ös általános költségvetésének 3/2005 költségvetés-módosításánál a rugalmassági eszközt alkalmazzák a 98 000 000 euro összegű kötelezettségvállalási előirányzatok biztosításához .

Az összeg a földrengés/szökőár sújtotta ázsiai országok helyreállítási és újjáépítési segélyeinek finanszírozására szolgál, fedezetet rá a pénzügyi terv „Külső fellépések” 4. költségvetési fejezete nyújt, a 2005. évi költségvetés „Helyreállítási és újjáépítési műveletek az ázsiai fejlődő országokban” 19 10 04. jogcímcsoportja szerint.

Kelt Brüsszelben,

az Európai Parlament részéről a Tanács részéről

az elnök az elnök

3. ELŐZETES KÖLTSÉGVETÉSMÓDOSÍTÁS-TERVEZET2005. ÉVI ÁLTALÁNOS KÖLTSÉGVETÉS

ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. Szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére[2] alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre és különösen annak 37. cikkére,

Az Európai Bizottság az indokolásban felsorolt okok miatt a költségvetési hatóság elé terjeszti a 2005. évi általános költségvetés 3. előzetes költségvetésmódosítás-tervezetét.

TARTALOMJEGYZÉK

1. Bevezetés 7

1.1. Előzmények 7

1.2. A programok állása 8

2. Költségvetési sor és jogalap 12

3. Kifizetési előirányzatok és kiadási támogatás 14

4. A költségvetés optimális végrehajtására vonatkozó rendelkezések 14

5. A 05 08 03 költségvetési sor megjegyzéseinek módosítása 14

6. Kihatás a 4. fejezet fennmaradó mozgásterére 15

ÖSSZEFOGLALÓ TÁBLÁZAT A PÉNZÜGYI TERV CÍMSORAI SZERINT 16

ÁLTALÁNOS BEVÉTELI KIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételi kimutatást és a szakaszonkénti bontású bevételi és kiadási kimutatást a SEI-BUD rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát minta gyanánt mellékletként csatolják a költségvetéshez.

INDOKOLÁS

1. BEVEZETÉS

Ez az előzetes költségvetésmódosítás-tervezet a következő elemeket tartalmazza a III. szakaszban – Bizottság –:

- a földrengés/szökőár sújtotta ázsiai országok (főként Indonézia, Srí Lanka és a Maldív-szigetek) helyreállítási és újjáépítési segélyeinek finanszírozására szolgáló, 98 millió euro összegű új pénzeszköz mobilizálása. Ezek a pénzeszközök a rugalmassági eszköz mobilizálásából származnak;

- a 19 10 04. költségvetési sor – Helyreállítási és újjáépítési műveletek az ázsiai fejlődő országokban – megjegyzéseinek módosítása – az ALA szabályozásnak a költségvetési sor jogalapjaként való hozzáadása. Ez lehetővé teszi a szökőársegély optimális végrehajtási módjának alkalmazását;

- a 05 08 03. költségvetési sor – A mezőgazdasági felmérések rendszereinek átalakítása – megjegyzéseinek módosítása az OECD-nek nyújtott speciális támogatás figyelembe vételével valamint a meglévő jogalap kiegészítésével a Bizottság intézményi előjogaira való hivatkozással.

A földrengés/szökőár-katasztrófa utáni intézkedések finanszírozását a Bizottság két különböző szakaszra bontja:

- a 2005-ös költségvetés terhére 123 millió euro gyorssegélyt már rendelkezésre bocsátottak, ebből 23 millió eurót a 23 02 01. – A fejlődő országok, illetve a katasztrófa vagy súlyos válság által sújtott egyéb harmadik országok lakosságának megsegítésére nyújtott segély, a sürgős élelmiszersegélyt is beleértve – sor terhére, 100 millió eurót pedig a költségvetési hatósággal egyeztetve a gyorssegélytartalék mobilizálásával;

- 2005 és 2006 folyamán összesen 350 millió eurót bocsátanak rendelkezésre helyreállítás és újjáépítés céljából. Az összeget a következőképpen finanszírozzák:

- 2005-ben 170 millió euro, ebből 98 millió euro a rugalmassági eszköz fent említett mobilizálásából származó új pénzeszköz. A többi 72 millió euróból az Ázsia keret áll 60 millió eurót, a gyorsreagálási mechanizmus (RRM) pedig 12 millió eurót,

- a 2006-os előzetes költségvetési tervezet 180 millió eurót tervez a célra, ebből 150 millió euro a rugalmassági eszköz fent említett mobilizálásából származó új pénzeszköz és 30 millió eurót áll az Ázsia keret.

1.1. Előzmények

A Bizottság elnöke, az Európai Parlament elnöke és a Tanács elnöksége közötti egyeztetés után a 2005. január 6-i jakartai szökőár-segélykonferencián az EK 350 millió eurót ajánlott fel 2005 és 2006 időszakára a szökőár utáni újjáépítés támogatására. A felajánlást a január 13-i európai parlamenti állásfoglalás az „EU segélyről az indiai-óceáni szökőár áldozatai számára” (B6-0034/2005) és a január 31-i Általános Ügyek és Külkapcsolatok Tanácsa szentesítette.

A Bizottság az Európai Beruházási Bankkal (EBB) együtt két programtervezési küldetést hajtott végre, januárban a Maldív-szigeteken, február elején Indonéziában. A világbanki szükségletfelméréssel együtt a küldetések alapján a 350 millió euro összegűre tervezett program az alábbiaknak megfelelően áll össze:

- szökőár-előrejelző program: 323 millió eur,

- gyorsreagálási mechanizmus: 12 millió euro,

- Ázsia-szintű programok: 15 millió euro.

A 323 millió euróból 200 millió euro jut Indonéziára, 95 millió euro Srí Lankára és 16 millió euro a Maldív-szigetekre. Az összeg végleges elosztása +/- 10%-kal változhat, a végleges program szükségleteitől és a támogatásbefogadó képességtől függően.

12 millió eurót fordítanak egy regionális és horizontális eszközre, amely a tengerparti területek helyreállításának és szanálásának, valamint egyéb regionális intézkedéseknek a finanszírozására szolgál, ide értve az EBB lehetséges általános hiteleszközéhez nyújtott támogatást, a korai-előrejelzőrendszer támogatását, vagy tanulmányok finanszírozását.

Az RRM ideiglenes felosztása szerint 7 millió euro jut Indonéziára, 4 millió euro Srí Lankára és 1 millió euro a Maldív-szigetekre.

15 millió euro jut az „Asia ProEco II B” programra (EU-Ázsia társulás a környezetvédelem területén), amelyet a következő régiók magán és állami infrastruktúrájának helyreállítására irányítottak át: Maldív-szigetek, Indonézia (Aceh és Észak-Szumátra), Srí Lanka (Mannart kivéve minden tengerparti terület), Thaiföld (Ramong, Pahangna, Phuket, Krabi, Trang, Satun) és India (Tamil Nadu, Andhra Pradesh és Kerala államok tengerparti területei, Andaman- és Nicobar-szigetek).

1.2. A programok állása

Az erőforrásokat Indonézia, Srí Lanka és a Maldív-szigetek között igazságosan, pártatlanul, egyértelmű szükségletekre és a támogatás-befogadó képességre alapozva kell megosztani. Ezért a programtervezés alapjául a Világbank és a Bizottság által elvégzett, az érintett kormányzatok által jóváhagyott szükségletfelmérés szolgált.

A költségvetés áttekintése

A következő táblázat bemutatja a teljes 350 millió euro felhasználását országonkénti és az kötelezettségvállalás éve szerinti bontásban, valamint, hogy a 2005. évi költségvetésben már rendelkezésre álló, meglévő pénzeszközök milyen mértékben kerülnek felhasználásra. A táblázat kimutatja a pótlólagosan igényelt pénzeszközöket is, amelyekből 98 millió eurót ebben a költségvetés-módosításban igényelnek, 150 millió eurót pedig a 2006-os előzetes költségvetési tervezetben.

(Elkötelezettségek – millió euro)

2005 | 2006 | 2005 - 2006 |

RRM | ÁZSIA FEJEZET | ÖSSZESEN | ÁZSIA FEJEZET | ÖSSZESEN | ÖSSZESEN |

Indonézia:

Az indonéz kormány elkészítette Aceh és Észak-Szumátra helyreállítási és újjáépítési „főtervét”, amelyet 2005. március 24-én bemutattak az indonéz köztársasági elnöknek. A terv egy úgynevezett alapkönyvből – a terv célját és általános tartalmát összefoglaló alapdokumentumból – és 11, az érintett területekre vonatkozó – részletes – tervkönyvből áll. Az elnök még nem hagyta jóvá a tervet; Acehben jelenleg is intenzív tanácskozások folynak és – különös tekintettel az Észak-Szumátra nyugati, illetve Aceh délnyugati részén bekövetkezett földrengésre – fennáll a lehetőség, hogy a terv kiigazításra kerül. Határidőt a kormány nem közölt .

Finanszírozási igények:

Kifizetési igény | Összeg | MEGJEGYZÉSEK |

2005. június/július | 30 millió euro (Régi pénzeszközök) | 1. részlet (a többoldalú adományozói vagyonkezelői alaphoz – MDTF – való hozzájárulás az indonéz kormány helyreállítási és újjáépítési programjának támogatására) |

2005. július | 50 millió euro (Új pénzeszközök) | 2. részlet, hozzájárulás az MDTF-hez |

A két részlet átutalásával az EK a Világbank iránti elkötelezettségét fejezi ki, hogy megtartsa vezető szerepét a többoldalú adományozói vagyonkezelői alap (MDTF) irányítóbizottságában. Az MDTF-et az indonéz kormánynak a segélyek koordinációjára irányuló kérésére hozták létre. A vagyonkezelői alap iránt számos társadományozó jelezte érdeklődését. Az MDTF egyedi projekteket és kormányzati programokat egyaránt finanszíroz. A kormányzati elveket a civil társadalomnak a döntéshozatalba való bevonásával – az irányítóbizottságban való részvétellel – veszik figyelembe. Vagyonkezelőként a Világbank fogja biztosítani a megfelelő pénzügyi és beszerzési eljárások tiszteletbentartását.

AZ EK-segély végrehajtása egy a Világbankkal kötendő hozzájárulási megállapodás aláírásával történik, az EK és a Világbank közti keretegyezménnyel összhangban.

Az MDTF által finanszírozott tevékenységeket a – központi, területi és helyi – kormányzatból, az adományozókból (csak a később meghatározandó küszöbérték feletti befizetők lesznek az irányítóbizottság tagjai, a kisebb adományozókat egy esetleg általuk rotációs alapon választott tag képviseli) és a civil társadalmat is magában foglaló, Acehet ellenőrző testület tagjaiból álló irányítóbizottság határozza meg. A magánszféra, az alapítványok és a civil társadalmi szervezetek is hozzájárulhatnak az MDTF-hez, és részt vehetnek az irányítóbizottságban.

AZ MDTF a legrugalmasabb újjáépítést támogató eszköz. Az EK és az EU tagállamok együttes hozzájárulása adja az MDTF többségi részét, így biztosan stratégiai szerepet fognak betölteni az irányítóbizottságban és jól láthatóvá teszik az EU szerepét. A pénzeszközök 2005. évi mobilizálása megerősíti a Bizottságot vezető pozíciójában, valamint kedvező fényben tünteti fel a tárgyalások során.

Srí Lanka

A szökőár utáni újjáépítésre vonatkozó igények továbbra is igen nyomatékosak. A segélynek az északkeleti régióba történő eljuttatásának eszköze – a javasolt világbanki vagyonkezelői alap – azonban még mindig a srí lanka-i kormány és az LTTE gerillaszervezet közötti megbeszélések tárgyát képezi. Amennyiben a tárgyalások a vagyonkezelői alap kései létrehozásához vagy alternatív ENSZ és nem kormányzati szervezeti megoldásokhoz vezetnek, az EK pénzeszközeit elsősorban a Matara és Batticaloa közötti utak fejlesztésére lehet használni.

Finanszírozási igények:

Kifizetési igény | Összeg | MEGJEGYZÉSEK |

2005. június/július | 5 millió euro (Régi pénzeszközök) | A megélhetés újraindítása (UNDP helyreállítási program az érintett partszakaszon) |

2005. július | 50 millió euro (Régi pénzeszközök 8 millió euro, új pénzeszközök 42 millió euro | EK-hozzájárulás a srí lanka-i helyreállítási vagyonkezelői alaphoz |

A vagyonkezelői alap létrehozása az LTTE által ellenőrzött északi és keleti területek segélyfinanszírozásának biztosítására szolgáló közös igazgatási mechanizmus létrehozásáról folyó tárgyalásoktól függ. Ha/amikor létrejön a megállapodás, a Világbank vezetése alatt, és a Világbankból, a srí lanka-i kormányból és az adományozói közösség képviselőjéből – valószínűleg az EU-ból – álló csúcsbizottság felügyelete mellett létre kell hozni a vagyonkezelői alapot. Japán és az Egyesült Államok kivételével várhatóan a legtöbb kétoldalú adományozó (különösen az uniós tagállamok) hozzájárulnak a vagyonkezelői alaphoz.

Az érintett közösségek életfeltételeinek javítását célzó azonnali programot az Egyesült Nemzetek Fejlesztési Programjával (UNDP) kötött hozzájárulási megállapodás útján bonyolítják le. A célkitűzés az, hogy az UNDP szolgáljon az adományozók hosszútávú fejlesztési programjainak koordinálására Az UNDP-vel közös kezdeti intézkedés a rövidtávú helyreállítási munkákra összpontosít, amelyek a bizottsági és egyéb humanitárius intézkedésekre épülnek és így hozzájárulnak a „Helyreállítás, újjáépítés és fejlesztés összekapcsolása” politika megvalósításához.

Az érintett közösségek életfeltételeinek támogatása a vagyonkezelői alap és az igazgatási mechanizmus útján biztosítja, hogy a támogatás kezdeményezése alulról történjen – a projekteket maguk a közösségek javasolják és csak ezután kerülnek jóváhagyásra az igazgatási mechanizmus három szintjén. A vagyonkezelői alap az adományozók tevékenységeinek hatékonyabb koordinációjára ösztönöz, továbbá engedélyezi a hatóságok és az EK számára a támogatások szükség szerint meghosszabbított folyósítását, egyértelműen meghatározott körülmények esetén.

Az EK-segély nincs hozzárendelve egy konkrét területhez sem, azonban a közösségi alapú illetve a nem kormányzati szervezetekhez kötődő megoldásokra koncentrál. A földrajzi egyensúlyt érinti, hogy a másik jelentős EK-projekt – a részben tengerparti út Matara és Batticaloa között – az ország déli és keleti részére összpontosul. Az egyensúly fenntartása érdekében a vagyonkezelői alap tevékenysége az LTTE által ellenőrzött északi és keleti területekre koncentrál.

Az EK társfinanszírozási megállapodást köt a Világbankkal, amelynek keretében a pénzeszközöket átadja a Világbank részére megvalósításra. A vagyonkezelői alap létrehozása az év közepére várható.

Maldív-szigetek

Az UNDP-vel közös kezdeti intézkedés a rövidtávú helyreállítási munkákra összpontosít, amelyek a bizottsági és egyéb humanitárius intézkedésekre épülnek és így hozzájárulnak a „Helyreállítás, újjáépítés és fejlesztés összekapcsolása” politika megvalósításához. Az EK ezeket a pénzeszközöket az ENSZ közvetlen végrehajtási rendszerén (DEX) keresztül, hozzájárulási megállapodás formájában folyósítja. Az EK megfigyelőként részt vesz az UNDP projektirányító bizottságában. Csúcsprojektként az ENSZ „Flash Appeal” programja fogja össze az adományozók által finanszírozott infrastrukturális projekteket, amelyek végrehajtása során az érintett közösségeket a közvetlen szerződéskötésre ösztönzik.

2005 folyamán továbbá lezajlik a kormány által felállított, hosszabb távú és összetettebb újjáépítési tervekkel foglalkozó vagyonkezelői alaphoz való kezdeti hozzájárulás.

A kormány felállította saját vagyonkezelői alapját az adományok koordinálására, valamint a hazai szabályozásnak és a nemzetközi pénzintézetek követelményeinek megfelelő elszámoltathatóságra és átláthatóságra. AZ EK a Világbankkal és az Ázsiai Fejlesztési Bankkal együtt vesz részt a vagyonkezelői alapban, amelyet a kormány és a magánszféra képviselőiből, valamint az UNDP helyi koordinátorából álló irányítóbizottság felügyel.

Finanszírozási igények:

Kifizetési igény | Összeg | MEGJEGYZÉSEK |

2005. június/július | 2 millió euro (Régi pénzeszközök) | Az életfeltételek helyreállítása (közvetlen finanszírozás az UNDP-vel az UN Flash Appeal csúcsprojektben- az UNDP DEX közvetlen végrehajtási rendszerével |

2005. július | 3 millió euro (Új pénzeszközök) | A kormányzati vagyonkezelői alap létrehozása (regionális fejlesztés- „Biztonságos szigetek program”) |

Regionális és horizontális eszköz

A Nemzetközi Természetvédelmi Unió (IUCN) megállapította, hogy a szökőártól sújtott országok szakember-kapacitása túlterhelt, és, hogy a környezetvédelem területén koordinációra van szükség (IUCN Ázsia Program, 2005. február) Indonéziát, Srí Lankát és Thaiföldet képviselő civil szervezetek az ENSZ Környezetvédelmi Programjának hivatalos közleményében javaslatot tettek az ökológiai helyreállítás átfogó tervezésére, amely a környezetvédelmi rendszerek erősítésére, a halászterület és a tengerparti életfeltételek fenntarthatóságára törekszik. A thai kormány 2005 januárjában hivatalos kérelmet nyújtott be a Bizottsághoz, amelyben azonnali technikai segítséget kér a szökőár következményeinek a tengerparti területen való kezeléséhez.

A Bizottság javaslatában hozzájárul egy olyan regionális eszközhöz, amely a tengerparti helyreállítási és irányítási szükségletek kielégítésére szolgál. A javaslat konkrétan az uniós ázsiai tengerparti területirányítási eszközt (CMF) finanszírozza, amelyet az EU-tagállamok és az ázsiai társországok szakértelmét összesíti. A javaslat biztosítja az EK és az EU-tagállamok tevékenységeinek átláthatóságát, emellett hozzájárul a következő alapelvek megvalósításához: az európai segélyek koordinációja, valamint az Ázsiában felhalmozott tapasztalatok ill. a helyi és regionális ismeretek partneri alapon történő felhasználása.

Az eszköz minden szökőár sújtotta ázsiai ország számára nyitott, azaz Indonézia, Srí Lanka és a Maldív-szigetek mellett a következő országok kérhetnek (és nyújthatnak) szakmai segítséget: Thaiföld, Malajzia, Mianmar (Burma)[3] és India.

Az eszközt az Európai Bizottság az EK-küldöttségekkel közösen működteti.

Az eszköz regionális intézkedéseket is támogat, ilyen pédául az EBB lehetséges srí lanka-i általános kölcsönéhez nyújtott technikai segítség, a korai-előrejelzőrendszer támogatása vagy tanulmányok finanszírozása.

Finanszírozási igények:

Kifizetési igény | Összeg | MEGJEGYZÉSEK |

2005. július | 12 millió euro (Új pénzeszközök) | A regionális és horizontális eszközhöz való hozzájárulás |

2. KÖLTSÉGVETÉSI SOR ÉS JOGALAP

A Bizottság az elkülönített, nevesített költségvetési sort (19 10 04. – Helyreállítási és újjáépítési műveletek az ázsiai fejlődő országokban) használja a szökőárral kapcsolatos forrásokhoz, hogy az elszámoltathatóság és átláthatóság legmagasabb szintjét biztosítsa. A régi és az új pénzeszközöket egyaránt ezen a soron tüntetik fel, kivéve az RRM 12 millió euro összértékű intézkedéseit és a 15 millió euro értékű Asia ProEco II B-t. Utóbbiról már 2005. március 16-án döntés született, amikor még nem álltak rendelkezésre pénzeszközök a 19 10 04 költségvetési soron.

A 19 10 04 költségvetési sor jogalapja a fejlődő országokban folyó helyreállítási és újjáépítési műveletekről szóló, 1996. november 22-i 2258/96/EK tanácsi rendelet (HL L 306., 1996.11.28., 1. o.). Ez a rendelet a projektszintű megközelítésre koncentrál, de a Bizottságnak olyan jogalapra van szüksége, amely összetettebb megközelítést is lehetővé tesz, például a vagyonkezelői alapok és költségvetési támogatások útján történő végrehajtást. A költségvetés-módosítás ezért a meglévő jogalapot kiegészíti az ázsiai és latin-amerikai fejlődő országoknak nyújtandó pénzügyi és műszaki segítségről és a velük folytatott gazdasági együttműködésről szóló, 1992. február 25-i 443/92/EGK tanácsi rendelettel (HL L 52., 1992.2.27., 1. o.).

19 10 04. tételcsoport –– Helyreállítási és újjáépítési műveletek az ázsiai fejlődő országokban

Számok

2005. évi előirányzat | 2004. évi előirányzat | 2003. évi teljesítés |

Kötelezettségvállalások | Kifizetések | Kötelezettségvállalások | Kifizetések | Kötelezettségvállalások | Kifizetések |

98 000 000 | 2 300 000 | 4 125 000 | 8 500 000 | 0,— | 1 875 397,43 |

A kötelezettségvállalásokat figyelembe véve, a pénzmozgások valószínű táblázata a következő:

Kötelezettségvállalások | Kifizetések |

2004 | 2005 | 2006 | 2007 | Későbbi évek |

2004 előtti, még fennálló kötelezettségvállalások | 16 066 901 | 6 500 000 | 1 300 000 | 1 000 000 | 1 000 000 | 6 266 901 |

Újra rendelkezésre álló és/vagy 2003-ról áthozott kötelezettségvállalási előirány–zatok |

2004. évi előirányzat | 4 125 000 | 2 000 000 | 1 000 000 | 1 000 000 | 125 000 |

2005. évi előirányzat | 98 000 000(*) |

Összesen | 118 191 901 | 8 500 000 | 2 300 000 | 2 000 000 | 1 125 000 | 6 266 901 |

(*) A későbbi fizetési előirányzatokra átcsoportosítást kell kérni. |

Kiegészítő megjegyzések:

„Az előirányzat célja a mindennapi élethez való visszatérést szolgáló intézkedések finanszírozása olyan fejlődő országok lakosai számára, amelyekben erőszakos konfliktusokból, természeti csapásokból eredő, vagy egyéb válsághelyzetek alakultak ki. Főként a szökőár utáni újjáépítési segélyekre nyújt fedezetet.”

Kiegészítő jogalap:

„A Tanács 1992. február 25-i 443/92/EGK rendelete az ázsiai és latin-amerikai fejlődő országoknak nyújtandó pénzügyi és műszaki segítségről és a velük folytatott gazdasági együttműködésről (HL L 52., 1992.2.27., 1. o.).”

3. KIFIZETÉSI ELőIRÁNYZATOK ÉS KIADÁSI TÁMOGATÁS

A 2005. évi kötelezettségvállalások várhatóan már 2005-ben jelentős kifizetésekhez vezetnek. Ebben a szakaszban azonban nincs szükség pótlólagos kifizetési előirányzatokra a költségvetési soron. A költségvetési hatóság a 2005. évi költségvetésben nagyobb összeget határozott meg pótlólagos kifizetési előirányzatként, mint amennyi a közösségi általános költségvetés előzetes tervezetében szerepelt, így minden pótlólagos szükséglet kielégíthető a 4. fejezetből. Ha mégis további források bevonására lenne szükség, erre az őszi általános átcsoportosítás, illetve évközbeni egyedi átcsoportosítás keretében van lehetőség.

4. A KÖLTSÉGVETÉS OPTIMÁLIS VÉGREHAJTÁSÁRA VONATKOZÓ RENDELKEZÉSEK

A szökőárprogram Indonézia és Srí Lanka felkeléssel és polgárháborúval érintett területein kerül végrehajtásra, ahol a korrupció is jelentős mértékű. Ha 2005-2006 folyamán a körülmények miatt kiigazításokra lenne szükség, a Bizottság a költségvetés általános Ázsia alcímét úgy kezeli, hogy a szökőárprogram és más ázsiai programok között a legjobb legyen az összhang, így biztosítva az Ázsia költségvetés optimális kihasználását. Melléklet: Az adományozói közösség felajánlásainak áttekintése

Adományozók | millió euro |

Franciaország | 342 |

Németország | 442 |

Hollandia | 254 |

Svédország | 350 |

Egyéb EU országok | 465 |

Európai Bizottság | 473 |

Részösszeg | 2 326 |

Ausztrália | 576 |

Egyesült Államok | 490 |

India | 452 |

Japán | 377 |

Kanada | 258 |

Egyéb EU-n kívüli országok | 293 |

Multilaterális | 1 451 |

Magánadományok (világszerte) | 1 261 |

Részösszeg | 5 158 |

ÖSSZESEN | 7 484 |

5. A 05 08 03 KÖLTSÉGVETÉSI SOR MEGJEGYZÉSEINEK MÓDOSÍTÁSA

A Bizottság felkérte az OECD-t, hogy a közgazdasági elemzés és a mezőgazdasági mutatószámok kidolgozása kerettevékenységen belül végezzen el egy – alapfeladatát meghaladó – speciális elemzést/adatgyűjtést néhány harmadik országról és új tagállamról. Az egyedi műveletet két éven belül kell elvégezni. Az OECD e célból két éven át támogatásban részesül.

Ezért az érintett 05 08 03 költségvetési sor megjegyzéseit a következő bekezdéssel javasolt módosítani:

„A mezőgazdasági politika mutatószámainak kifejlesztésével és közgazdasági elemzések elvégzésével kapcsolatos támogatások, szerződésben vállalt kiadások és szolgáltatások visszafizetéseként eszközölt kiadások.”

Jogalapként a Bizottság következő intézményi előjogára való hivatkozás javasolt:

„Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL L. 248., 2002.9.16., 1. o.) 49. cikke 2. bekezdésének c) pontja szerint a Bizottság előjogaiból intézményi szinten adódó feladatok.”

6. KIHATÁS A 4. FEJEZET FENNMARADÓ MOZGÁSTERÉRE

A 4. fejezet 2005-ben már 100 millió euróval túllépte a keretet. A rugalmassági eszköz 98 millió eurós igénybevételével összesen 198 millió euro negatívum keletkezik.

ÖSSZEFOGLALÓ TÁBLÁZAT A PÉNZÜGYI TERV CÍMSORAI SZERINT

Pénzügyi terv Címsor/alcímsor | 2005. évi pénzügyi terv | A 2005. évi 2. költségvetésmódosítás-tervezetet magában foglaló 2005. évi költségvetés | A 2005. évi 3. előzetes költségvetésmódosítás-tervezet | A 2005. évi 1., 2., és 3. költségvetésmódosítás-tervezetet magában foglaló 2005. évi költségvetés |

[1] HL C 172., 1999.6.18., 1. o.

[2] HL L 248., 2002.9.16., 1. o.

[3] Az EU Mianmarra (Burmára) vonatkozó közös álláspontjával összhangban.